Կոսավարե Ասլանի

Կոսովարե Ասլանի (ալբ․՝ Kosovare Asllani,հուլիսի 29, 1989(1989-07-29), Kristianstads parish, Kristianstad Municipality, Կրիստիանստադ, Շվեդիա), ծագմամբ կոսովար շվեդ ֆուտբոլիստուհի, «Ռեալ Մադրիդ» ակումբի և Շվեդիայի հավաքականի հարձակվող։ 2016 թվականին Ռիո դե Ժանեյրոյում կայացած Օլիմպիական խաղերի արծաթե մեդալակիր։


== Կարիերա ==
Ասլանիի ծնողները Կոսովոյի ալբանացիներ են, որոնք ներգաղթել են Շվեդիա։ Մանկուց զբաղվել է ֆուտբոլով և տափօղակով հոկեյով։ 15 տարեկանից սկսել է հանդես գալ «Վիմերբյու» ակումբի կազմում, որի կազմում 48 մրցախաղում խփել է 49 գնդակ։ Ֆուտբոլիստուհու նախկին մարզիչ Սեսիլիա Վիլհելմսոնը մատնանշել է նրա տեխնիկական և ֆիզիկական տվյալները։ Ֆուտբոլիստուհին ստացել է մի քանի առաջարկություն և պայմանագիր է ստորագրել «Լինչյոփինգ» ակումբի հետ։   
«Լինչյոփինգ» ակումբի հիմնական կազմում ամրապնդվել է 2008 թվականին։ 2009 թվականին թիմի կազմում դարձել է Շվեդիայի գավաթի դափնեկիր, նաև հաղթել է առաջնությունում։ 2009 թվականի դեկտեմբերի 4-ին պայմանագիր է ստորագրել է WPS «Չիկագո Ռեդ Սթարս» ակումբի հետ։ 
ԱՄՆ-ում անցկացրել է մեկ մրցաշրջան, որի ավարտից հետո վերադարձել է «Լինչյոփինգ» ակումբ։
2011 թվականի դեկտեմբերին տեղափոխվել է «Կրիստիանստադ» ակումբ։ Ակումբի հետ պայմանագիրը լրանալուց մեկ ամիս առաջ առաջարկություն է ստացել «Պարի Սեն Ժերմեն» ակումբից, որի հետ էլ պայմանագիր է կնքել 2012 թվականի սեպտեմբերին։ Ֆուտբոլիստուհու շնորհանդեսն անցկացրել են Ակումբի մարզական տնօրեն Լեոնարդոն և հարձակվող Զլատան Իբրահիմովիչը, որը հայտարարել է․ «Եթե ուզում եք հաղթել, ձեզ հարկավոր է շվեդ հարձակվող»։ 2012/13 թվականների մրցաշրջանի 19 մրցախաղերի ընթացքում Ասլանին ակումբի կազմում խփել է 17 գնդակ։ 2016 թվականի հունվարի 4-ին Ինստագրամը հայտարարել է «Պարի Սեն Ժերմեն» ակումբից նրա հեռանալու մասին, որի կազմում խաղացել էր 4 տարվա ընթացքում։
2016 թվականի հունվարի 22-ին երկամյա պայմանգիր է կնքել «Մանչեստեր Սիթի» ակումբի հետ։
2017 թվականի օգոստոսի 10-ին հայտարարել է «Լինչյոպինգ» ակումբ իր վերադարձի մասին՝ կնքելով երկուսուկես տարվա պայմանագիր։   


== Հավաքական ==
Շվեդիայի հավաքականի կազմում նորամուտ է ունեցել 2008 թվականի սեպտեմբերին Ռումինիայի դեմ մրցախաղում։ 2009 թվականին մտել է Եվրոպայի առաջնության հայտացանկ։ 
Հավաքականի մարզիչ Թոմաս Դեներբյոյի որոշմամբ չի մտել 2011 թվականի աշխարհի առաջնության հայտացանկ։
2012 և 2016 թվականների օլիմպիադաներում հանդես է եկել ազգային թիմի կազմում։ 
2017 թվականին Եվրոպայի առաջնությանը մտել է հավաքականի կազմ։ 
2019 թվականի աշխարհի առաջնությանը, որը անցկացվել է հունիսին Ֆրանսիայում, Ասլանին Չիլիի դեմ Շվեդիայի հավաքականի առաջին մրցախաղի 83-րդ րոպեին խփել է առաջին գոլը, ինչը իր թիմին հաղթանակ է բերել է (2:0)։ Թաիլանդի դեմ Շվեդիայի հավաքականի երկրորդ մրցախաղում 19-րդ րոպեին խփել է գոլ, արդյունքում տարվել է հաղթանակ (5:1)։ Անգլիայի հավաքականի դեմ երրորդ տեղի մրցախաղում 11-րդ րոպեին խփել է գոլ, իսկ նրա հավաքականը հաղթել է 2։1 հաշվով։


== Ձեռքբերումներ ==


=== Ակումներ ===
Լինչյոպինգ

Շվեդիայի առաջնություն՝ 2009
Շվեդիայի սուպերգավաթ՝ 2009
Շվեդիայի գավաթ՝ 2008, 2009Մանչեսթեր Սիթի

Ֆուտբոլային միության կանանց սուպեր լիգա՝ 2016
Անգլիայի գավաթ՝ 2016


=== Հավաքականներ ===
Շվեցիա

2016 թվականի Օլիմպիադայի արծաթե մեդալակիր


== Անձնական կյանք ==
Խաղային ընդունակությաունների և բալկանյան ծագման համար Ասլանիին նմանեցնում են Զլատան Իբրահիմովիչին։ 


== Ծանոթագրություններ ==


== Արտաքին հղումներ ==
Профиль на сайте «Манчестер Сити»